**ТРЪЖНА ДОКУМЕНТАЦИЯ**

***за***

***продажба чрез търг с явно наддаване на***

*движими вещи – частна държавна собственост:*

*употребявани моторни превозни средства с отпаднала необходимост*

**І. ОСНОВАНИЕ И ПРЕДМЕТ НА ТЪРГА**

**1. Заповед № ……./………2014 г.**, **на главния прокурор на Р България – г-н Сотир Цацаров за провеждане на трети/окончателен търг за продажба на движимо имущество.**

**2. Основание за провеждане на търга**

Търгът се провежда на основание Закона за държавната собственост, Правилника за прилагане на Закона за държавната собственост, Наредба № 7 от 14.11.1997 г. за продажба на движими вещи – частна държавна собственост

**3.Вид на търга**

Трета тръжна процедура с намаление на началната тръжна цена на вещите – 25%. Търгът ще се проведе с явно наддаване.

**4. Предмет на търга**

Предмет на търга е продажба на движими вещи – частна държавна собственост: употребявани моторни превозни средства с отпаднала необходимост по местонахождението на вещите.

**5.Начална тръжна цена**

Началната тръжна цена без ДДС е както следва:

|  |  |  |  |  |  |
| --- | --- | --- | --- | --- | --- |
| № /тръжен/ | **Прокуратура** | **Рег. № МПС** | **Модел-марка** | **Година на производство** | **Първоначална цена** |
| 1 | ОП Благоевград | Е 25-37 ВА | ФОКСВАГЕН ДЖЕТА | 1997 | 540.00 лв |
| 2 | РП Разлог | Е 97-86 ВТ | ФОРД СКОРПИО | 1995 | 630,00 лв |
| 3 | РП Сандански | ВН 02-02 ВА | ФОЛКСВАГЕН ПАСАТ | 1990 | 540.00 лв |
| 4 | ОП Видин | ВН 42-46 ВР | ФИАТ ТИПО | 1991 | 412,50 лв |
| 5 | ОП Кюстендил | КН 42-92 AP | ВАЗ 2105 | 1995 | 240.00 лв |
| 6 | ОП-Смолян | СМ 11-31 МС | ВАЗ 21061 | 1993 | 232,50 лв |
| 7 | СГП | СА 26-28 АА | ПЛИМУТ СЪНДЕНС | 1993 | 900.00 лв |
| 8 | СГП | С 12-76 ВХ | ФОЛКСВАГЕН ГОЛФ | 1993 | 825.00 лв |
| 9 | СГП | С 10-18 МК | КРАЙСЛЕР ВОЯДЖЕР | 1992 | 817.50 лв |
| 10 | СГП | СА 98-53 ВХ | КРАЙСЛЕР | 1993 | 630.00 лв |
| 11 | СРП | Е 20-80 АК | ЛАДА 2107 | 1993 | 255.00 лв |
| 12 | ОП София | С 68-50 КВ | РОВЕР МАЕСТРО | 1996 | 251.25 лв |
| 13 | ОП София | С 68-24 КВ | РОВЕР МАЕСТРО | 1996 | 251,25 лв |
| 14 | ОП Ямбол | У 58-61 КК | РОВЕР МАЕСТРО | 1996 | 262,50 лв |
| 15 | НСлС | СА 82-36 АК | МЕРЦЕДЕС C180 | 1995 | 1050.00 лв |
| 16 | АГП | С 08-01 ТР | БМВ 735I | 1991 | 1185,00 лв |
| 17 | АГП | С 00-02 НК | ФОРД ПРОБЕ | 1997 | 1095.00 лв |
| 18 | ОП София | СА 93-67 РА | ПЕЖО 405 ЖЛ | 1992 | 375.00 лв |
| 19 | ОП Добрич | ТХ 59-00 АХ | ДЕУ ЕСПЕРО | 1993 | 337,50 лв |
| 20 | РП Крумовград | К 00-01 АР | СИТРОЕН-ХМ 2.0 | 1995 | 472,50 лв |
| 21 | РП Дупница | КН 18-91 АХ | ФОЛКСВАГЕН ПАСАТ | 1989 | 562,50 лв |
| 22 | ОСО-Троян | ОВ 48-79 АН | ВАЗ 2105 | 1989 | 217,50 лв |
| 23 | РП Монтана | М 37-67 АТ | ФОЛКСВАГЕН ГОЛФ | 1992 | 371,25 лв |
| 24 | ОСО-Русе | Р 33-53 АМ | РЕНО САФРАН | 1992 | 513,75 лв |
| 25 | РП Сливен | CH 07-94 HH | РОВЪР МАЕСТРО | 1995 | 232,50 лв |
| 26 | ОСО-Смолян | СМ 11-41 МС | ПЕЖО 205 D | 1992 | 330,00 лв |
| 27 | СГП-ССлС | СА 28-18 ВК | БМВ 525 | 1992 | 637,50лв |
| 28 | СГП-ССлС | СА 67-35 ТА | ФОРД СИЕРА | 1992 | 337,50 лв |
| 29 | ОСО-Чирпан | СТ 71-16 СС | ЛАДА 21051 | 1995 | 262,50 лв |
| 30 | ОП Ст. Загора | СТ 60-06 СН | ДЖИП ЧЕРОКИ | 1996 | 1575.00 лв |
| 31 | ОСО-Свиленград | Х 29-00 АН | МЕРЦЕДЕС 190Е | 1992 | 787,50 лв |
| 32 | ВОП Пловдив | РВ 30-03 ТМ | АУДИ 100” | 1992 | 862.50 лв |
| 33 | ОП В.Търново | ВТ 24-27 АР | РОВЕР МАЕСТРО | 1995 | 273,75 лв |

**6.Стъпка за наддаване:**

Стъпката за наддаване е 1% от обявената начална цена без ДДС за всяка отделна вещ /позиция/.

**ІІ. УСЛОВИЯ И ОРГАНИЗАЦИЯ НА ПРОВЕЖДАНЕ НА ТЪРГА**

**1. Изисквания към кандидатите.**

**1.1. Условие за участие в търга:**

а) Кандидат за участие в търга може да бъде всяко българско и чуждестранно физическо или юридическо лице.

б) Допускат се кандидати за участие в търга и чрез пълномощник, след представяне нанотариално заверено пълномощно за участие в търга. В случай, че кандидатът е чуждестранно лице, пълномощното се представя и с превод на български език.

**1.2.Необходими документи за участие в търга:**

1.2.1.Заявление за участие по образец - приложение №1, придружено с информация за кандидатите в търга – Приложение № 2;

1.2.2. Документ за платен депозит за участие

1.2.3.За физически лица и представители на юридически лица – в случаите по т. 1.1. буква ”б” – нотариално заверено пълномощно

1.2.4.За юридически лица и еднолични търговци - удостоверение за актуално състояние по чл.23 от Закона за търговския регистър или единен идентификационен код (ЕИК) на участника

1.2.5.За чуждестранни юридически лица - еквивалентен документ по т. 1.2.4. на съдебен или административен орган от държавата, в която са установени, с превод на български език;

1.2.6.Докумeнт за самоличност - за физически лица

Когато кандидатите са представили копие на документи, заверени от тях, те са длъжни да носят в себе си оригиналите на тези документи и да ги представят на членовете на комисията при поискване. Непредставянето на оригиналните документи е основание за декласиране на кандидата.

**2.Време и място на провеждане на търга**

Търгът ще се проведе 16.12.2014 г., в 10.30 ч. сградата на Прокуратурата на Р България, гр. София, пл. „Св. Неделя” № 1, ет. 4 от 10,30 часа.

**3. Процедура по провеждане на търга.**

3.1.Преди започване на търга, комисията установява:

а) самоличността на кандидатите, участващи в търга или на техните представители;

б) редовността на документите на кандидатите за упълномощаване;

3.2.Комисията проверява необходимите документи съгласно раздел ІІ, т. 1.2. “Необходими документи за участие в търга”. Кандидат, който не е представил изискуемите документи не се допуска до участие в търга. Допуснатите кандидати се вписват в списъка на участниците, като им се раздават последователни номера.

3.3.Търгът се провежда по отделно за всеки тръжен номер.

3.4.Търгът се провежда, при условие че присъстват всички членове на комисията и са внесени депозити най-малко от двама кандидати за участие в търга.

3.5.Когато се яви само един кандидат, търгът се отлага с 1 (един) час и ако в този срок не се яви друг кандидат, търгът не се провежда, като това обстоятелство се вписва в изготвения протокол от комисията.

3.6. Председателят на комисията открива търга, като обявява пред присъстващите:

а) състава на комисията за провеждане на търга;

б) броя на кандидатите, които са се явили за участие в търга по дадения тръжен номер за съответната вещ /позиция/ ;

в) началната тръжна цена на вещите за продажба;

г) стъпката на наддаване.

3.7.Наддаването се извършва чрез обявяване от председателя на комисията на последователни суми над началната тръжна цена, разграничени със звуков сигнал, като всяко увеличение трябва да бъде равно на определената стъпка.

3.8.Участниците обявяват високо и ясно предлаганите от тях суми и вдигат номера, под който са записани в списъка за участие. Обявената от участника сума го обвързва към комисията и другите участници в търга, без право на позоваване на грешка.

3.9.Преди третото обявяване на последната оферта, председателят на комисията отправя предупреждение, че тя е последна и ако няма друго предложение, наддаването приключва със звуков сигнал.

3.10.Председателят на комисията обявява участника, спечелил търга за всеки тръжен номер и предложената от него цена, след което търгът се закрива.

3.11.Резултатите от търга се оформят в тръжен протокол, който се съставя и подписва от тръжната комисия в 3 екземпляра - по един за спечелилия търга, за комисията и за касата на продавача.

3.12.Цената на покупката се внася от купувача в срок до 3 (три) работни дни от датата на обявяване на резултатите по банкова сметка на Прокуратурата на Р България в Българската народна банка, Банков код BIC: BNBGBGSD, Банкова сметка IBAN: BG 37 BNBG 9661 3300 1391 01.

3.13.В случай, че спечелилият търга кандидат не плати цената в срока по т. 3.12., депозитът му не се връща. Продавачът обявява служебно за спечелил търга кандидата, предложил при наддаването следващата по размер цена, след което го поканва в срок до 3 (три) работни дни да извърши плащането. Ако поканеният участник в търга не внесе цената в определения срок, комисията отбелязва със забележка в тръжния протокол, че вещта не е продадена.

3.14. Депозитите се освобождават както следва:

а) на не спечелилите участници – в 7-дневен срок, от датата на приключване на търга;

б) на участника, предложил най-високата цена, спечелил търга и заплатил нейния размер – в срок до 3 (три) работни дни след заплащането й.

**4. Сключване на договор за продажба.**

4.1.След заплащане на цената, с купувача се сключва писмен договор за покупко-продажба по образец - приложение №3 към документацията.

4.2.Вещите се предават от материално отговорно лице на ПРБ на купувача с приемо - предавателен протокол по образец - приложение № 4 към тази документация.

4.3.Купувачът е длъжен да вдигне закупените вещи в срок до 5 (пет) дни от подписването на протокола по предходната точка.

4.4.След изтичане на срока по т. 4.3. купувачът дължи неустойка за магазинаж на Прокуратурата на Р България 10 лева за всеки просрочен ден.

4.5.Всички разходи по прехвърлянето на закупените вещи са за сметка на купувача.

Процедурата е разработена при спазване на основните принципи и изисквания, залегнали в Закона за държавната собственост, Правилника за неговото приложение и Наредба №7/14.11.1997г. за продажба на движими вещи-частна държавна собственост. За неуредените в настоящите условия въпроси се прилагат разпоредбите на посочените нормативни актове.